Järjekordne mõnus päev saarel.
Sellistel hommikutel kohtuvad Ring, Ruut ja Kolmnurk rannas,
et maiustada sõõrikute ja kuuma šokolaadiga.
Mul on sõõrikutest kõrini!
Kolmnurk, kuidas saab sul sõõrikutest kõrini olla?
Asi on kastmises. Muudkui kasta.
See on tüütu. See on igav.
Kes tahaks terve elu sõõrikuid kasta?
Ära siis kasta.
Aga kastmine muudab sõõriku maitsvaks.
Siis kasta.
Kas te üldse kuulate? Ma tahan kastetud sõõrikuid.
Ma lihtsalt ei taha seda ise teha.
Mul on mõte.
Ehitan miskit, mis minu eest kastab.
Lihtsa sõõrikukastmismasina. Just! See on geniaalne.
Ma ei pea enam kunagi sõõrikuid kastma.
Saan igal hommikul stiilselt lõõgastuda tänu oma pisikesele sõõrikukastjale.
Pean minema.
Nojah, olgu.
Aga ära liialt hoogu mine.
Mis mõttes „liialt hoogu“?
Ring oli liiga viisakas, et vastata,
kuid Kolmnurgal kippusid väikesed asjad liialt suureks paisuma.
Lihtsad tunded väljusid kontrolli alt.
Need veeresid lumepallina, kuhjusid ja paisusid.
Lihtsamalt öeldes läks Kolmnurk vahel liialt hoogu.
Ma ei lähe liialt hoogu.
„Kolmnurk läheb liialt hoogu“.
Kolmnurk!
Oota!
Tulime su pisikest sõõrikukastjat vaatama.
Õigus. Jah. See pole veel valmis.
Mis see on?
Mis? - See.
See! Ei midagi.
See on midagi muud. Üks asi.
See on lahe asi, mis pole kindlasti üüratu sõõrikukastja.
Tänan tulemast. Hiljem näeme. - Aga… No olgu.
Vabanda, et segan. Unustasin oma lemmik…
See on…
See oli üüratu sõõrikukastja.
Peaksime sellest Ringile rääkima.
Miks? Ta ütleb, et ma läksin liialt hoogu.
Ja ma ei lähe liialt hoogu!
Hüva, aga kui miskit valesti läheb, saab Ring selle korda ajada.
Ring arvab, et oskab kõike.
Jah. Ta on vaimustav.
See on täiesti ohutu.
Kuni kannan seda juhtkiivrit, matkib see iga minu liigutust.
Miski ei saa valesti minna.
Vaata.
Vähemalt elektripirn töötab.
Igatahes, nagu ütlesin, on see täiesti ohutu.
Pean vaid mõne puuduse kõrvaldama. Ilmselt pean selle veidi suuremaks tegema.
Jaa!
Olgu, tee nagu mina.
Niimoodi.
Panid mööda, mehemürakas. Niimoodi.
Niimoodi.
Niimoodi! Nii!
Hei, see oli minu tass!
Too see ära.
Ära matki mind.
See pole naljakas!
See ei allu mulle!
Oh ei.
No see pole küll hea.
Mis lahti?
Midagi pole lahti.
Sa ei saa seda välja lülitada?
Peaksime vist sellest Ringile rääkima. - Ei! Ta ütleb, et läksin liialt hoogu.
Aga Ring saab selle korda ajada.
Ei! Suudame seda ise. Sina ja mina, Ruut.
Teeme kahekesi paaris koostööd. Oleme duo.
Mõistagi pole see lihtne.
See nõuab vaprust, nutikust ja kõvasti koostööd.
Oleme kahene tiim!
Kaks pead, kaks südant, kaks sõpra.
Sellist sõpra, kes lahendavad koos probleeme
ega ütle iial, et ma lähen liialt hoogu,
kuna ma ei lähe liialt hoogu!
Jah, pean sellest Ringile rääkima.
Kolmnurk läks liialt hoogu!
Ma üritasin teda hoiatada.
Ütlesin talle: „Kolmnurk, sul tuleb väike mõte, see paisub.
Ja peagi läheb kõik valesti.“
Ei. Tähendab, jah, aga ei. Kolmnurk ehitas üüratu sõõrikukastja.
Siis kaotas see aru, korjas Kolmnurga üles ja viis ta minema.
Appi! Palun!
Mida sa ette võtad?
Lülitan selle välja.
Otsi endale ohutu koht.
Ring.
Tere, Kolmnurk. - Sul oli õigus. Ma läksin liialt hoogu.
See on naljakas, sest just seda sa ennustasid,
kuid veidi teisel moel. - Ma mõistan. Pea vastu.
See on vinge, kui ta selliseid asju teeb.
Lüliti on seljal.
Kas saad selle välja lülitada, palun?
Seda ma üritangi teha.
Jaa!
Rahu. Ära Kolmnurgale liiga tee.
Lase käia, Ring. Suudad seda! Jaa!
Jaa!
Ole ettevaatlik mu… Oh sa poiss.
Sa kastad!
Sa kast…
Anna see lüliti siia!
Ettevaatust! Olen su selja taga!
Lahe. Minu tass! See ei läinudki katki.
Kas kellelgi on sõõrikuisu?
Ja sedasi
sai Kolmnurga üüratust sõõrikukastjast kena pisike saar.
Täiuslik koht, kus kolm sõpra saavad hommikuti kokku,
et maiustada sõõrikuga,
mis on alati maitsvam, kui seda kuuma šokolaadi kasta.
Kasta.
Igal hommikul, kui Ruut ärkab,
teab ta täpselt, mida teha.
Ta teeb oma voodi ära.
Ta peseb oma hambaid.
Ta lahkub täpselt samal ajal oma kodust…
ja läheb mööda täpselt sama teed…
et jõuda täpselt samasse paika.
Ruut laskub alla koopa põhja.
Ja kui ta kohale jõuab, teeb ta täpselt sama asja.
Ta valib maa all olevast virnast ühe ploki.
Ta lükkab ploki üles ja koopast välja.
Ta toimetab ploki virna mäe otsas.
See on tema töö.
Järgmisel hommikul teeb ta seda jälle.
Ruut kordab täpselt sama tegevust päevast päeva.
Ja nii talle meeldibki.
„Ruudu teistsugune päev“.
Ühel hommikul, kui Ruut oli teel mäe otsa, tuli Ring parasjagu mäest alla.
Ruut, sa oled geenius.
Ma ei teadnud, et skulptor oled.
Jah.
Mis asi on skulptor?
Skulptor tahub plokid kunstiteoseks.
Ah jaa. Mõistan, mida silmas pead.
Tegelikult ta ei mõistnud, mida Ring silmas pidas.
See on imeline kuju.
See on täpselt nagu sina.
Jah. Küllap on see imeline.
Ei, see on parem kui imeline. See on täiuslik.
Nüüd pead minust kuju tegema.
Mida? Aga ma…
Täiusliku ringi.
Tulen homme pärastlõunal sellele järele. Nägemist, geenius.
Lükkasin seda lihtsalt mäest üles.
Ring, pean sulle midagi ütlema!
Ent Ring oli juba läinud.
Heldene aeg!
Hüva, pean sellele plokile Ringi välimuse andma.
Ja Ring on täiuslik.
Seega pean selle täiuslikuks tegema.
Hüva. Ma suudan seda.
Hästi.
Ja kui ma…
Ettevaatust.
Suudan selle korda teha. Pean lihtsalt veidi tasandama.
Hüva, rahune maha.
Olen nüüd skulptor.
Ma suudan seda. Ringi pärast.
Oh muda!
Ei!
See pole täiuslik.
Ruut nägi vaeva
ja nägi vaeva
ja nägi vaeva.
Ei!
Ruut tahus ploki olematuteks osakesteks.
Midagi ei jäänud alles.
Teda ümbritses kivipuru.
See on täiuslikkuse vastand.
Olen terve öö üleval ja mõtlen midagi välja.
Ruut jäi magama.
Kui Ruut tol hommikul ärkas…
ei teadnud ta, mida teha.
Keda ma petan?
Ma lükkan plokke, mitte ei tahu neid.
Ma pole geenius.
Mida küll Ring arvab, kui ta tuleb ja seda tohuvabohu näeb?
Ta mõistab, et ma pole geenius.
Kuidas talle otsa vaatan? Mida talle ütlen? Mida ma teen?
Ma tean.
Lähen oma koopasse peitu.
Olen seal terve päeva! Terve nädala! Igavesti!
Elan maa all plokkide ja ussidega!
Iga päev on siis täpselt samasugune!
Mul on aega, et pääseda. - Hei, geenius. Tulin varem.
Oled valmis?
Jaa. Olen valmis.
Ah sa. See…
See oli kaunis.
See oli lummav.
See olen mina.
See on täiuslik.
On või?
Jah.
Sa oled geenius.
Aitäh.
PÕHINEB MAC BARNETTI JA JON KLASSENI TEOSTEL „TRIANGLE“, „SQUARE“ JA „CIRCLE“
Tõlkinud Vova Kljain